Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 340

2. Ha az esemény lopás vagy rablás elkövetői elleni védekezés során testi sértéssel és bántalmazással történt. Figyelmeztetés adása. A rendőrségi törvény 37. Cikkével összhangban erő bármilyen alkalmazását meg kell előznie egy figyelmeztetésnek, kivéve, ha a figyelmeztetés ennek hatékonyságát rontaná. A lényeges itt az, hogy a lőfegyvert preventív módon és megtorlásra is lehet használni. A lőfegyver preventív jellegű használatába beleértendő az ellenfél megfélemlítése. Ebben az esetben nem történik lövés, a lőfegyvert csak preventív módon használták. A megtorlás jellegű használat három fajtáját lehet megkülönböztetni: a. Megfélemlítési lövés. A megfélemlítési lövést akkor kell leadni, ha a rendőrt nem fenyegeti közvetlen veszély. A levegőbe tüzel, hogy megfélemlítse ellenfelét. b. Figyelmeztető lövés. A figyelmeztető lövést akkor kell leadni, amikor a rendőrt veszély fenyegeti. Ebben az esetben nem tüzel az ellenfélre. c. Emberekre, állatokra vagy tárgyakra leadott lövés. Ez történhet önvédelem esetén, vagy a rendőrségi törvényben meghatározott esetekben. Röviden, megállapíthatjuk, hogy az erő alkalmazását egy figyelmeztetés előzi meg. A figyelmeztetés lehet egy szóbeli felszólítás, vagy egy figyelmeztető lövés, amennyiben ez a figyelmeztetés nem rontja az erő alkalmazásának hatékonyságát, vagy önvédelem esetén. 2. Erő alkalmazása Belgiumban a lőfegyvereket és a lőszereket csak jogos védelem esetén lehet használni. A Szerződés 28. Cikk (2) bekezdése alapján azonban a műveletért felelős belga rendőrtiszt egyedi esetben, az önvédelmen kívüli célból is engedélyezheti más engedélyezett fegyverek használatát. Ezen fegyverek és felszerelés használatának azonban minden esetben összhangban kell állnia a belga nemzeti joggal. Rendőrségi törvény 37. Cikke Feladatai végrehajtása során minden rendőrtiszt alkalmazhat erőt, az alábbi feltételekkel: 1. Az erő alkalmazásának minden kockázatát figyelembe kell vennie; 2. Jogszerű célra kell irányulnia (amit máshogyan nem lehet elérni); 3. Az erő alkalmazása megfelelő és arányos kell, hogy legyen az elérendő cél tekintetében; 4. Az erő alkalmazását meg kell, hogy előzze egy figyelmeztetés (kivéve, ha ez rontaná annak hatékonyságát). 2007/147/II. szám A 37. Cikk magyarázata A 37. Cikk első három feltételét egy-egy szóba lehet sűríteni:

Source: https://magyarkozlony.hu/hivatalos-lapok/88f4b71203e560b8dbaa15136351c7dfe188776c/dokumentumok/48b7c45847440d497b8eccef756edae7b80ff74c/letoltes